Τα γεγονότα στην Βουλή, όπου καμμια 300αριά " γανακτισμένοι" εμπόδισαν βουλευτές να βγουν από το κτίριο ,βρίζοντας χυδαία και φωνάζοντας συνθήματα του στυλ "Να καεί, να καεί το μπ...... η Βουλή" αποτελούν ανησυχητικό γεγονός και σήμα κινδύνου για την Δημοκρατία. Καμμια αγανάκτηση, καμμια οργή δεν μπορούν να λειτουργήσουν ως άλλοθι στην συλλογική συνείδηση για τέτοιες αντιδημοκρατικές ενέργειες που σε τελευταία ανάλυση λειτούργησαν προβοκατόρικα για "το κίνημα των αγανακτισμένων" και σκίασαν τον ειρηνικό χαρακτήρα των κινητοποιήσεων.Τα γεγονότα αυτά επέμπουν SOS για το κίνημα, αλλά πριν απ΄ολα για την Δημοκρατία και τον Κοινοβουλευτισμό.